बेटे को हवालात में देख कर चौकी के अंदर मां बेहोश हुई तो पुलिस ने छेड़छाड़ का आरोपी छोड़ा
शनिवारसुबह चौकी सुल्तानविंड पुलिस ने छेड़छाड़ के आरोप में टेंपल कालोनी निवासी जसविंदर सिंह को हिरासत में लेकर हवालात में बंद कर दिया। इसी दौरान युवक की मां राजविंदर कौर चौकी पहुंची और वहां पर जमकर हंगामा हुआ। महिला ने पुलिस पर आरोप लगाए कि उसके बेटे को पैसे लेकर हवालात में बंद किया है। करीब आधे घंटे तक हुए हंगामे के बाद राजविंदर कौर चौकी में ही बेहोश होकर गिर गई तो पुलिस को हाथ-पैरों की पड़ गई। इसके बाद तुरंत महिला को अस्पताल पहुंचाया और साथ ही युवक को भी हवालात से बाहर निकाल दिया। शाम तक क्लियर हुआ कि पुलिस ने अपनी चमड़ी बचाने के लिए जसविंदर के खिलाफ एक महिला के साथ छेड़छाड़ करने का केस दर्ज कर दिया है। थाना सुल्तानविंड के प्रभारी गुरप्रीत सिंह ने बताया कि आरोपी के खिलाफ गुरप्रताप सिंह निवासी टेंपल कालोनी की शिकायत पर केस दर्ज किया है। वह गुरप्रताप के रिश्तेदार के साथ छेड़छाड़ करता था। आरोपी युवक को हिरासत में लिया था। अब केस दर्ज कर लिया है और गिरफ्तारी भी डाली जाएगी।
1. हवालात में बंद जसविंदर सिंह। 2. चौकी इंचार्ज के साथ जसविंदर के रिश्तेदारों ने काफी देर तक बेहस की। 3. हंगामे के दौरान अचानक जसविंदर की मां बेहोश हो गई, जिन्हें पानी पिला कर होश में लाया गया।
2
3
1
युवक के रिश्तेदार ने कहा-
पुलिस ने दबाव में की कार्रवाई
नामजदहुए युवक की मां राजविंदर कौर और अन्य रिश्तेदारों लखविंदर सिंह का कहना है कि पुलिस दबाव में और पैसे लेकर कार्रवाई कर रही है। जबकि विरोधी पार्टी ने उनके घर पर आर मारपीट और तोडफ़ोड़ की थी। लखविंदर सिंह ने बताया कि मामूली बात को लेकर हुई बहस के दौरान झगड़ा हुआ तो विरोधी पार्टी ने घर आकर जसविंदर और उसके भाई सुखविंदर के साथ मारपीट की। घर का सामान तोड़ दिया। इस संबंधी पुलिस को भी सूचित किया था। लेकिन कोई कार्रवाई करने की बजाए उल्टा पुलिस जसविंदर को ही उठा कर ले गई। आज जब वह सभी चौकी गए तो देखा कि पुलिस दूसरी पार्टी को कुर्सी पर बैठा कर चाय पिला रही है। जबकि उनकी कोई बात नहीं सुनी जा रही थी। इसी तहत राजविंदर कौर ने चौकी में विरोध किया तो उल्टा उसे चुप करवाने लग पड़े। उनके साथ हाथापाई भी करने की कोशिश की गई। लेकिन इसी दौरान वह बेहोश होकर गिर गई थी। जिन्हें थोड़ी देर के बाद होश आया और अस्पताल पहुंचाया गया।
hin_Deva hin_Deva hin_Deva unk unk unk hin_Deva hin_Deva hin_Deva